Source: https://www.riigiteataja.ee/akt/29368?tegevus=salvesta-link
Timestamp: 2019-12-07 02:47:28+00:00

Document:
Osalise tööaja rakendamise või osaliselt tasustatava puhkuse täiendava reguleerimise seadus – Riigi Teataja
Osalise tööaja rakendamise või osaliselt tasustatava puhkuse täiendava reguleerimise seadus
RT 1993, 10, 150
Vastu võetud 09.02.1993
(õ) 21.11.2008 11:05
Vabariigi Presidendi 17. veebruari 1993. a.
otsusega nr. 36
Teha Eesti Vabariigi töölepingu seaduses (RT 1992, nr. 15/16, art. 241) ja Eesti Vabariigi puhkuseseaduses (RT 1992, nr. 37, art. 481) järgmised muudatused ja täiendused:
§ 1. Muuta töölepingu seaduse § 64 pealkiri ja 1. lõige ning sõnastada need järgmiselt:
"§ 64. Töölepingu tingimuste muutmine seoses tootmise või töö ümberkorraldamisega
(1) Tööandjal on õigus tootmise või töö ümberkorraldamisel muuta töötaja töötasustamise aluseid ja tööreþiimi, teatades sellest töötajale kirjalikult ette vähemalt üks kuu."
§ 2. Muuta töölepingu seaduse § 68 ja sõnastada see järgmiselt:
"§ 68. Osalise tööaja rakendamine või osaliselt tasustatava puhkuse andmine töömahu või tellimuste ajutisel vähenemisel
(3) Käesoleva §-i alusel rakendatava osalise tööaja kestus ei või olla alla 60% töölepingus ettenähtud tööaja normaalkestusest ja osaliselt tasustatava puhkuse ajal makstav puhkusetasu ei või olla väiksem kui 60% miinimumpalgast.
(6) Kui tööandja rakendab osalist tööaega või saadab töötaja osaliselt tasustatavale puhkusele ilma töötaja või tööinspektori nõusolekuta, siis on tööandja kohustatud töötajale maksma hüvitust saamata jäänud palga ulatuses."
§ 3. Muuta töölepingu seaduse § 91 1. lõike punkt 2 ja sõnastada see järgmiselt:
"2) töötaja puhkusel (sealhulgas lapsehooldus- ja palgata puhkusel) viibimise ajal ning perioodil, mille kestel töötajale oli kehtestatud osaline tööaeg või ta oli saadetud osaliselt tasustatavale puhkusele § 68 1. lõikes ettenähtud korras;".
§ 4. Muuta puhkuseseaduse § 33 ja sõnastada see järgmiselt:
"§ 33. Osaliselt tasustatav puhkus tööandja ettepanekul Töömahu või tellimuste ajutisel vähenemisel võib poolte kokkuleppel ja tööandja asukoha (elukoha) tööinspektori nõusolekul anda töötajale osaliselt tasustatavat puhkust kuni kolmeks kuuks, teatades sellest ette vähemalt kaks nädalat."
§ 5. Muuta puhkuseseaduse VI. alajaotuse pealkiri ja sõnastada see järgmiselt:
"VI. Palgata ja osaliselt tasustatav puhkus".
Riigikogu aseesimees T. Kelam

References: § 1
 § 64

§ 2
 § 68

§ 3
 § 91
 § 68

§ 4
 § 33

§ 5